
IZVJEŠĆE O SAVJETOVANJU S JAVNOŠĆU
U POSTUPKU DONOŠENJA 
Nacrta prijedloga Pravilnika o provedbi postupaka jednostavne nabave robe, usluga i radova

Nositelj izrade izvješća: Županijska lučka uprava Crikvenica 
Mjesto, datum: Crikvenica, 01. listopada 2026.


	Naziv akta za koji je provedeno savjetovanje s javnošću 
	Nacrta prijedloga Pravilnika o provedbi postupaka jednostavne nabave robe, usluga i radova

	Naziv tijela nadležnog za izradu nacrta akta/dokumenta i provedbu savjetovanja 
	Županijska lučka uprava Crikvenica, Služba razvoja i održavanja


	Razlozi za donošenje akta i ciljevi koji se njime žele postići uz sažetak ključnih pitanja
	Županijska lučka uprava Crikvenica pristupila je izradi novog Pravilnika o provedbi postupaka jednostavne nabave roba, usluga i radova radi usklađivanja načina provedbe jednostavne nabave s Izmjenama i dopunama Zakona o javnoj nabavi (Narodne novine broj 48/26) koje su stupile na snagu 16. svibnja 2026. godine, a u kojima su provedena dodatna usklađenja s direktivama Europske unije iz područja javne nabave te su, između ostaloga, utvrđena i nova pravila za provedbu postupaka jednostavne nabave. Odredbama gore navedenih Izmjena i dopuna Zakona o javnoj nabavi (Narodne novine broj 48/26), svi javni naručitelji moraju uskladiti opći akt s pravilima za provedbu postupaka jednostavne nabave koji stupaju na snagu 1. rujna 2026. godine.

Predloženim Pravilnikom uređuju se pravila, uvjeti i postupci jednostavne nabave roba, usluga i radova te provedba projektnih natječaja Županijske lučke uprave Crikvenica. 

Ciljevi donošenja Pravilnika su: 
– usklađivanje postupaka jednostavne nabave s novim zakonskim vrijednosnim pragovima;
– jasno određivanje načina provedbe nabave ovisno o procijenjenoj vrijednosti predmeta nabave; 
– povećanje transparentnosti, tržišnog natjecanja i jednakog postupanja prema gospodarskim subjektima;
– primjena modula jednostavne nabave u Elektroničkom oglasniku javne nabave Republike Hrvatske;
– uređivanje analize tržišta, sukoba interesa, pregleda i ocjene ponuda, donošenja odluka, sklapanja ugovora i pravne zaštite  i
– osiguravanje ekonomičnog, zakonitog, namjenskog i svrhovitog korištenja sredstava Županijske lučke uprave Crikvenica.
 

	Objava dokumenata za savjetovanje 
	https://zlu-crikvenica.hr/o-nama/savjetovanje-s-javnoscu 

	Razdoblje provedbe savjetovanja 
	Internetsko savjetovanje s javnošću provedeno je u razdoblju od 31. kolovoza do 30. rujna 2026. godine 

	Pregled osnovnih pokazatelja  uključenosti savjetovanja s javnošću 
	Tijekom internetske javne rasprave nije bilo očitovanja i prijedloga na Nacrt Pravilnika o provedbi postupaka jednostavne nabave robe, usluga i radova

	Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje 
	-

	Ostali oblici savjetovanja s javnošću 
	-

	Troškovi provedenog savjetovanja
	Provedba javnog savjetovanja nije iziskivala dodatne financijske troškove.



